Pablo Neruda

Pablo Neruda () adalah ngaran samaran panulis Chili, Ricardo Eliecer Neftalí Reyes Basoalto. Pablo Neruda disambat sabagai salah saurang panyair babasa Spanyol nang paling hibat di abad ka-20. Sidin jua marupakan saurang panulis nang produktif. Tulisan-tulisan sidin tadiri matan puisi-puisi cinta nang erotik, puisi-puisi nang surealis, epos sejarah, puisi-puisi politik, sampai puisi-puisi sual hal-hal nang biasa, nang kaya alam wan laut. Novelis Kolombia, Gabriel García Márquez manyambat sidin "panyair paling ganal di abad ka-20 dalam sagala bahasa". Pas 1971, Neruda dapat Panghargaan Nobel dalam Sastra.

Pas sidin masih hidup, sidin tarkanal karna kayakinan-kayakinan pulitiknya. Sabagai saurang komunis nang vokal, sidin suah satumat jadi senator gasan Partai Komunis Cili di Kongres Cili sabalum tapaksa maasingakan diri.

Ngaran samaran Neruda diambil matan ngaran panulis wan panyair Ceko, Jan Neruda; nang sampai wahini dipakai gasan ngaran rasmi sidin.

 Daptar Jujuhutan 

Tumbung:Panulis
Tumbung:Panyair
Tumbung:Sastrawan
Tumbung:Urang Chili
Tumbung:Panyair Chili
Tumbung:Pamanang Nobel Sastra
Tumbung:Sastrawan Cili
Tumbung:Tukuh Sastra